
GOBIERNO TIN UN SIMAN PA DICIDI 
RIBA PROPOCION Dl BLOKE SINDICAL 



AYERA un biaha mas, Gobiemo a sinta 
cu e Bloke Sindical pa discuti asunto di 
indexering. E encuentro e biaha aki, a dura 
hopi cortico, ya sin kier papia mucho, a 
dicidi di entrega un proposicion nobo na 
Gobierno y a duna Gobierno un siman pa 
reacciona positivamente riba dje. 

E proposicion nobo, sindicatonan a haci 
algun modificacion y a propone awor, cu 
nan punto di salida inicial di 3.6% a baha 


awor te 2.4%, cu ta ekivalente na 101 
florin extra pa luna. 

E 1.2% cu falta, Gobiemo por paga den 
forma altemativa, y esaki por wordo 
dicidi den e comission cu sindicatonan 
kier pa Gobierno instala rapidamente. 
Den e carta cu nan a manda e sindicatonan 
ta confirma cu nan ta rechasa e proposicion 
inicial y ta bisa cu nan punto di salida ta 
cu gran parti di e indexering mester wordo 
paga den salario. 


E miembronan ta di opinion cu tin un 
buraco caba den pensioen cu nan no kier 
pa bira mas grandi. 

E oferta anterior di Gobiemo cu ta 
cuminsa paga indexering den un cierto 
forma, pero te na 2025 simplemente no 
tabata aceptabel. 

Gobiemo tin awor te diamars 12 di 
november pa 12’or di merdia, pa tuma un 
decision final. 

Rene Herdé (AVP) 

r No tin motibo pa independisa scolnan publico 

Pakico MEPORED ta bay haci'e anto? Metemento di politica partidista den enseñansa? 


E discucionnan den y pafor di Parla- 
mento riba e ley pa monopolisa proc- 
esamento di sushi na Aruba y di cum- 
pra un forno pa kima sushi di mas cu 
300 miyon florin, riba su mes a bira su- 
perfluo, pasobra tur argumento racio- 
nal ta contra di e proyecto aki. 

Pa haci e discuicon ainda pio, Gobierno 
y fanaticonan ta pone presion riba dos 
miembro di e coalision pa nan tambe 
vota na fabor di e ley, pasobra ni den 
coalision tin un majoria na fabor di e 
ley aki. 

Den e bay bin y discuicon den coalision 
riba e ley di incinerator, partido RED 
a pone dos condicion pa por bay di acu- 
erdo cu e ley. Kier men cu partido RED 
no ta di acuerdo pa motibo cu e ley ta 
malo pa Aruba, of pa motibonan di 
principio. P.e. cu e idea di kima tur su- 
shi den e forma cu tin planea, ta con- 
tra di e prinicpionan di un “economia 
cirular”, pasobra e ta destrui e ciruclo 
di “re-duci, re-cicla y re-usa” cu menos 
contaminacion posibel. 

E incinerator ta kima casi tur cos, no 
ta resta nada pa recicla y e ta produci 
gasnan cu ta masha malo pa salud di 
hende y pa naturalesa. 

Sabiendo tur esey, partido RED ta dis- 
puesto pa bay di acuerdo cu e ley malo 
aki, a cambio di dos punto di campa- 
ña: Legalisa marihuana y independisa 
scolnan publico. Interes di pais y di 
medio ambiente a bira cos di negocia 
a cambio di legalisacion di marihuana 
y pone scolnan publico bou di un fun- 
dacion, segun splicacion di drs. Rene 
Herde (AVP). 


INDEPENDISACION DI 
SCOLNAN PUBLICO 

Den historia di enseñansa a crea scol- 
nan publico y duna Gobiernonan de- 
mocratico e tarea di duna enseñansa 
pa medio di scolnan publico, pa sigura 
cu tur mucha y tur hende enseñansa 
di calidad, independiente di nan reli- 
gion, nacionalidad, rasa, sexo o posi- 
cion economico. 

Si no ta p’e motibo specifico aki, Gobier- 
no no lo mester tin scol mes y cualkier 
otro organisacion o fundacion lo por a 
mantene scolnan, manera t’e caso. E 
ta, pasobra Gobierno t’e cuidador di 
interesnan general y enseñansa pa tur 
en particular, cu Gobierno a haya e 
tarea aki. Ta pa motibo di e principio 
ey cu ta Gobierno mes y niun otro tin 
e responsabilidad di mantene scolnan 
publico cu ta sigura enseñansa na tur 
hende sin niun excepción, segun drs. 
Rene Herde. 

Tambe nos constitucion ta garantisa 
trato igual na tur scol: Catolico, pro- 
testant, publico y di cualkier otro sig- 
natura. Tur scol pa ley tin cu haya e 
mes un cantidad di subsidio for di caha 
di Gobierno. 

Gobierno no ta permiti pa ley pa duna 
preferencia na un riba e ortro. E pre- 
gunta ta anto, ta pakico Gobierno kier 
independisa scolnan publico y hinca 
nan bou di un fundacion? 

No por ta pa spar placa, pasobra tur 
scol mester haya e mesun placa: maes- 
tronan tin cu haya e mesun salario y 
beneficionan cu maestronan di otro 
scolnan. 



Tur scol tin cu cumpli cu e mes un ley- 
nan di calidad den enseñansa. Kier 
men cu e motibo pa independisa scol- 
nan publico tampoco por ta pasobra 
scolnan cu ta cay bou di un fundacion 
ta funciona mas eficiente of ta di mi- 
hor calidad. Anto pakico ta insisti pa 
independisa scolnan publico anto?, 
Rene Herde ta puntra. 

E unico motibo cu por pensa riba dje 
ta cu Gobierno kier crea posicionnan 
nobo pa nan mes of pa amigonan po- 
litico. 

Si esey t’e caso, anto Gobierno lo actua 
contra di nos constitucion y lo ta bol- 
be haci maluso di su poder pa faborece 
amigonan politico. Esey lo nifica cu un 
di e poco institucionnan democratico 
cu ainda ta basta liber di metemento 
politico, lo bira victima di politica par- 
tidista. 

Mientras nos mester ta “depolitisa” 
institucion, tarea y servicionan di Go- 
bierno, e maneho di Gobierno di MEP 
POR y RED ta pa enseñansa tambe 
bira un instrumento politico partidista 
y victima di e politica di “friends and 
family”, djis pa satisface e sed pa po- 
der di partidonan politico MEP POR y 
RED, drs. Rene Herde a conclui. 

Bishita di Daphne Lejuez na Gobernador 

A causa un cantidad di interrogatorio 



BISHITA di Parlamentario Daphne 
Lejuez na Oficina di Gobernador Al- 
fonso Boekhoudt, a hala hopi aten- 
cion. Pero e Parlamentario na final 
no kier a comenta nada, pasobra 
loke papia cu Gobernador semper 
ta keda secreto. 

Den pasado hasta prome manda- 
tarionan a uza esaki pa no duna 
declaracion riba contenido di comb- 
ersacionnan, pero si tabata mencio- 
na e temanan di preocupacion. Ta 
normal cu no ta bay informa kico 
Gobernador a bisa of kico a wordo 
conseha, pero por lo menos p’e pueb- 
lo, kende e ta representa (por lo me- 
nos su votadornan) haya sa motibo 
di e bishita peculiar aki. 

E bishita ta bin husto ora cu e Par- 
lamentario tin masha problema 
cu e Ley di Serlimar, den cual e ta 
sinti cu mester bin varios cambio. 
E1 a papia hasta di 7 puntonan cu 
tin den e ley cu e ta haya cu mester 
adapta. 


Sinembargo AWEMainta por a com- 
pronde tin mas punto di preocupa- 
cion of diferencianan di opinion cu 
e tin cu esnan di coalicion. E forma 
con ta atende cu cierto aspecto. 

Na su salida mes e tabata mustra 
trankil y simplemente a bisa cu e no 
ta duna declaracion. 

Por a lesa riba e portal di noticia 
24ora.com, cu nan a publica cu has- 
ta su coleganan no tabata na altura 
di e bishita aki. Y cu momento cu 
e tabata paden, un di su coleganan 
a pasa eybanda, direccion di su tra- 
bou na Parlamento. 

Recientemente mes Daphne Lejuez 
tabatin critica, pasobra un biaha 
mas a mira candela riba dump. Den 
cuadro di esaki mesora el a haci al- 
gun pregunta na Minister Otmar 
Oduber, cualnan el a publica riba 
su Facebook. 

Ta sinti cu su filosofia y pensamen- 
to no ta cuadra mas cu esnan for- 
mando parti di e coalicion y cu e ta 
bayendo otro rumbo. 

E carta cu e pregunta cu el a manda 
tabata lo siguiente: “Den conexion 
cu e candela grandi na Parkietenbos 
cu a dura mas di 8 ora y cu a kima 
ferozmente durante henter anochi a 
manda e siguiente pregunta y preo- 
cupacionnan p’e Minister concerni: 
Pregunta por escrito di miembro di 
Parlamento, sra. Daphne Lejuez, 
na Minister di Infrastructura y 
Medio Ambiente sr. Otmar E. Odu- 
ber conforme articulo III. 17 di Sta- 
atsregeling y conforme artikel 59 di 
Reglement van Orde van de Staten 
van Aruba. 

Diahuebs, 31 di october 2019, a rici- 
bi notificacion di habitantenan di 
Parkietenbos cu lo tin un candela 


grandi riba e tereno di Parkieten- 
bos. Un notificacion cu lo a drenta 
3’or di atardi y cu te ainda pa 1 l’or 
di anochi ainda e candela tabata 
cendi unda cu a ricibi potret y vid- 
eonan di e habitantenan mustrando 
e vlamnan y un cantidad di huma 
grandi di e candela aki cu ta yena e 
aire di e becindario. 

A base di e noticia aki lo desea di 
haci e siguiente preguntanan: 

1. Mirando cu supuestamente Par- 
kietenbos no lo wordo usa mas pa 
kima desperdicio, Minister lo por 
informa Parlamento por medio di 
un investigacion independiente kico 
e motibo tabata di e candela riba e 
tereno di Parkietenbos? Kico of ken 
lo por a ocasiona esaki y kico ta 
locual tabata na candela mirando e 
magnitud di e candela? 

2. Mirando cu e candela grandi riba 
Parkietenbos a dura por lo menos 
mas di ocho ora, causando molester, 
posibel daño y kisas hasta peliger 
na habitantenan den becindario, ta 
surgi e ora e pregunta si Serlimar, 
como beheerder di Parkietenbos, 
den caso di candela tin: 

A. Un Plan di Contingencia y tambe 
“Standard Operational Procedures” 
pa casonan di candela of otro calam- 
idad riba e tereno di Parkietenbos 
y/of Sero Teishi, particularmente si 
esakinan pasa despues di oranan di 
trabou? 

Particularmente tambe con ha- 
bitantenan di e areanan afecta, 
manera Parkietenbos ta wordo no- 
tifica, informa y en caso cu ta nece- 
sario evacua? 

B. Den caso cu tin esakinan, por a 
comparti esakinan cu Parlamento? 
Den caso cu no tin esakinan, por a 
splica dicon no tin y kico lo wordo 
haci pa percura pa tin uno?” 










4 


AWEMainta 


Diaranson, 6 November 2019 



PAKICO nos hendenan no por papia berdad? Siman pasa por a 
tende con Gobierno y SNBA ta bisa cu pa prome biaha siman pasa 
a tuma lugar un reunion di Conseho di Minister. Acaso ningun di e 
hendenan aki no ta sigui historia di nos propio pais? E prome reunion 
di Conseho di Minister a tuma lugar, tempo cu Henny Eman tabata 
Prome Minister di Araba, unda a sigui cu apertura di algun negoshi, 
e.o. Radio Shack. E biaha aki, a bolbe papia di haci inversion, pero 
te awe net nada. Stop di gaña, cuminsa papia berdad. 
+++++++++++++++++++++ 

Na Corsou tin un situacion cu por pone pueblo votador perde mas 
ainda interes den politica. Awor cu Stephan Martina, lo no wordo 
persigui mas pa Ministerio Publico, despues di a haya den persona 
di Giselle McWilliams e candidato potencial pa bira Minister di 
Economia, ata Shon Stephan Martina kier bira Minister atrobe. 
Con un hoben politico por haya oportunidad pa haya experiencia di 
politica, si e Chubato bieu kier bolbe bira Minister. T’asina dushi e 

stoel Ministerial ta? 
+++++++++++++++++++++ 

Of manera a ser bisa, e placa y beneficionan pa ta Minister ta bon y 
ningun hende no kier perde e oportunidad aki. Stephan Martina lo 
tin hopi di perde awor, enbes di sinta banda di Giselle McWilliams 
como consehero cu bira Minister atrobe. 

Analisando e posicion tuma aki pa partido MAN, na Aruba situacion 
no ta diferente. Minister Otmar Oduber a anuncia cu dia 12 di 
december e lo baha y lo retira for di politica, pero hopi ta bisa, pa 
mira prome. Otmar Oduber tin mas di perde cu gana, of el a cobra su 

comision caba? 

+++++++++++++++++++++++ 

Na diferente ocasion durante e aña aki, miembronan di MEP a bin 
ta haci remarkenan fuerte alrespecto gastonan di operacion di AZV. 
Tin indicacion cu tin hopi filteman den AZV cu mester wordo corigi, 
pero banda di esaki mester pensa tambe pa cambia e Ley di AZV 
cual mester conduci cu AZV por bira sostenibel den futuro. 
++++++++++++++++++++ 

Gastonan mas grandi di AZV ta p.e. gastonan di Hospital cual ta 
core entre 180 pa 200 miyon florin pa aña. Tratamento medico den 
exterior ta un gasto total di 62 miyon florin. Pa no menciona mes 
kico AZV ta paga na botica, dokternan di cas, dokternan specialista, 
IMSAN pa lo lubida e gastonan di laboratorio. Tur esaki y ya caba ta 
ser bisa cu e gastonan operacional di AZV ta rond 349 miyon florin 
y esaki a alcansando 427 miyon florin na 2017 cual ta refleha un 

crecemento di 22%. 

AZV tin riba 110 mil cliente di cual 17.000 ta clientenan cu un of 
otro permiso entre otro sea permiso di trabou of verbijfsvergunning. 
+++++++++++++++++++++++++ 

Ya caba ser bisa cu otro aña 2020, AZV mester bira prioridad pa 
haci AZV un seguro sostenibel pa futuro. Si esaki mester bin cu 
cambionan grandi intemo y cambio di maneho, pasobra no por sigui 

carga awa hiba lama. 

Tur esaki nifica cu otro aña lo tin mas medida pa pueblo. 


++++++++++++++++++++++++ 

E decision tuma den Comision Central, cu un Parlamentario 
sospechoso no por representa Araba den un delegacion p.e. na 
reunionnan di Parlatino. No ta tur Parlamentario di coalicion 
tabata na fabor. Awor a logra evita pa Benny Sevinger di biaha pa 
reunionnan di Parlatino. Kende lo bay awor? Ta interesante pa sa. 
++++++++++++++++++++++ 

Benny Sevinger ta un sospechoso den caso “Avestraz”, kico Luigi 
Bergen ta? E no ta sospechoso den maltrato di su casa y su yiu 
muher? Luigi Bergen a ser denuncia tambe na Ministerio Publico, 

pero e si por biaha? 

Y Rocco Tjon, a keda condena te cu Huez a laga sa cu e no por bay 
den sercania di su yiu. Kico Rocco Tjon a haci anto, pa haya un 

condena asina? 
+++++++++++++++++++++ 

What goes around, comes around. E Parlamento den su constelacion 
actual no ta keda pa semper. Mas e por keda ta dos aña mas. Y sigur 
lo bin cambio, otro opinion y pensamento. MEP mester sa esey pa no 
bin yora, ora laga un di su integrantenan for di un delegacion. 
Ademas, ki balor agrega Parlatino ta of tabata pa Aruba? Semper nos 
a bisa cu e ta un Paranda Latino. Y ta manera Benny Sevinger mes a 
declara, dia cu Dowers y Sevinger a biaha pa Panama, Endy Croes 
tabata zoek. E no a atende ningun reunion di Parlatino. Pero si tabata 
presente na Panama, cu su “better half’. Pesey si pueblo tin cu paga? 
+++++++++++++++++++++++++ 

E ley di screening pa futuro Ministernan ta na Parlamento, pero 
dicon no ta bin cu ley pa screen futuro Parlamentarionan tambe? 
++++++++++++++++++++++ 

Esaki merece splicacion. Den Amigoe por a lesa cu no tin suficiente 
fondo pa mantene facilidadnan deportivo. Riba dje Fundacion 
Facilidad Deportivo tin demasiado personal. Pregunta tanto hende pa 
haci kico? Y ainda esnan den Fundacion Lotto pa Deporte (FLPD) no 
por reuni cu Minister di Deporte? Dicon? Minister Dangui Oduber 
mester mandateer nan pa bin duna cuenta y si no cumpli retira nan. 
Di mes tin varios di nan a alcansa edad di bay cu pensioen. Kico nan 
ta keda haci den e fundacion? 
++++++++++++++++++++++++ 

Araba mester tin berguenza, siendo unico pais den Reino Hulandes 
cu ainda no tin un Ombusman. Tur Gobierno di diferente signatura 
cu tabatin a traha riba e ley aki, pero ainda no por nombra ningun 
Ombusman. Kico te problema? E no por ta un politico ni tampoco 

un ex-politico. 

++++++++++++++++++++++ 

Den mesun rosea e pregunta, con a para cu e Camara di Integridad 
cu segun informacion ta cla caba, pero no por haya personal pa traha. 

Dicon? 

++++++++++++++++++++++ 

Un noticia internacional cu a hala nos atencion tabata cu e Topman 
di McDonald’s mester a pidi su retiro, debi na un relacion amoroso 
cu un empleada. McDonald’s a retira e ehecutivo top aki, Steve 
Easterbrook, ya cu el a viola regla di e compania. Un regla asina no 
por keda introduci na nivel gubemamental? 

Pa Parlamento? 

Si tabata asina awe Luigi Bergen mester a wordo retira, mirando cu 
relacion cu un consehero huridico di Minister Chris Romero. A bay 
mas leu ainda, esaki tabata origen cu Luigi Bergen a comete maltrato 
di su sernan keri v ainda e ta keda como 

representante di pueblo (?). 

Di acuerdo cu relato mensual di juli 2019 di Banco Central 

Benta netto di divisa a affecta 
bahada di placa den circulacion 


COMPARA cu juni 2019, den e luna di juli 2019, e 
cantidad di placa den circulacion a baha cu Afl. 55,5 
miyon te na Afl. 4.379,8 miyon. Esaki a resulta dor di 
reduccion den e reserva di divisa netto (-Afl. 41,9 mi- 
yon) y den e activo domestico netto (-Afl. 13,6 miyon). 

E reduccion den e activo domfestico netto a wordo cau- 
sa p’e bahada den transaccionnan no relata na credito 
(-Afl. 28,5 miyon) compara cu e subida den credito do- 
mestico (+Afl. 14,9 miyon). 

E crecemento den credito domestico a resulta for di un 
aumento den tanto credito bancario netto n’e sector pu- 
blico (+Afl. 13,0 miyon) y den credito bancario n’e sec- 
tor priva (+Afl. 1,9 miyon). 

E subida den credito bancario n’e sector priva ta debi 
na un aumento den credito na empresa (+Afl. 8,2 mi- 
yon) y hipoteca pa vivienda (+Afl. 3,7 miyon), cu a wor- 
do mitiga pa un caida den credito na consumidor (-Afl. 
10,1 miyon). 

Tambe, credito bancario netto n’e sector publico a ex- 
pande dor di un bahada den depositonan di Gobierno 
(-Afl. 12,9 miyon). 

Den e luna aki, e benta netto di divisa na publico (-Afl. 

247.3 miyon) tabata mas cu e compra netto di divisa for 
di publico (+Afl. 205,4 miyon). E benta netto di divisa 
ta resulta for di e importacion di mercancia, inversion 
directo, y otro servicionan. 

Compra netto di divisa ta relaciona principalmente cu 
entrada genera for di turismo. 

INFLACION 

E nivel general di prijs, cu ta wordo midi dor di e indice 
di prijs di consumo, a registra un subida di 3,7 porcien- 
to den e luna di juli 2019 compara cu juli 2018. 

E contribuyente principal n’e aumento aki tabata e 
componente “Cuminda y Bebida No-Alcoholico”. Pa 
loke ta trata e promedio anual di e tasa di inflacion, 
esaki a registra 4,2 porciento na juli 2019, compara cu 

4.3 porciento na juni 2019. 



ENTRADA DI GOBIERNO 

Entrada di Gobierno a suma Afl. 102,3 miyon na juli 
2019, cual ta Afl. 13,2 miyon mas compara cu e mesun 
luna di e aña anterior. 

Esaki a resulta for di un subida den entrada di impues- 
to (+Afl. 15,4 miyon) y un caida den entrada no relata 
na impuesto (-Afl. 2,2). 

E expansion den entrada di impuesto a resulta princi- 
palmente dor di crecemento den impuesto riba benta di 
negoshi (+Afl. 8,9 miyon; introduccion di B.A.V.P. com- 
para cu e mesun luna den 2018) y impuesto riba divisa 
(+Afl. 2,4 miyon). 

Di otro banda, entrada di impuesto riba salario (-Afl. 
3,8 miyon) y impuesto riba ganashi (-Afl. 2,1 miyon) 
ambos a experiencia bahada. 

TURISMO 

Tuma nota atrobe cu e cifranan di turismo no tabata 
disponibel na momento di publicacion di e relato aki. 
No ta prome biaha. 

Fundacion Parke Nacional Aruba: 

Parke Marino Aruba den fase transitorio 




RECIENTEMENTE, Fundacion Parke Nacional 
Aruba (FPNA) a presenta e plan di maneho 
preliminario pa Minister di Desaroyo Teritorial, 
Infrastructura y Medio Ambiente (MinROIM) 
y henter comunidad. For di april 2019, ora e 
maneho di Parke Marino Aruba a traspasa pa 
FPNA, a inicia cu e trabounan duro pa cumpli cu 
su prome obligacion legal, cual ta pa scirbi un plan 
di maneho p’e areanan dentro di 6 luna. FPNA ta 
realisa cu e ta imposibel pa scirbi un plan di maneho 
practico cu por wordo implementa mesora sin tur 
e informacion necesario y p’e motibo a opta pa 
scirbi un plan preliminario unda ta defini e meta y 
balornan principal di conservacion y prioridadnan 
p’e prome 2 aña, cual lo t’e fase transitorio. 



Durante e fase transitorio lo tin enfasis riba 6 punto: 

1. Consultacion cu tur partido concerni: FPNA lo sinta cu tur grupo concerni 
cu Parke Marino Aruba p’ asina tin mihor bista riba e usonan principal, posibel 
argumentonan cu por tin pa conservacion y hunto yega na alternativa cu ta 
beneficia ambos e usuario y conservacion; 

2. Expansion operacional: FPNAlo mester amplia e facilidades y equipo, pero 
tambe desaroya y añadi personal pa por opera y maneha e areanan marino; 

3. Conscientisacion: FPNAlo crea unplan di comunicacion y cuminsa informa 
y educa bishitante y publico en general tocante e importancia di conservacion 
di areanan marino; 

4. Investigacion y sondeo: Pa Aruba su naturalesa en general, especialmente 
bida marino, tin falta di hopi informacion y data. FPNA lo mester haci 
investigacion y sondeo, no solamente den e areanan mes, pero tambe p’e 
conocimento cu nos comunidad tin di e areanan; 

5. Promove conservacion marino: Lo usa e areanan protehi como ehempel 
con por busca e balans entre uso y conservacion di nos recurso marino; 

6. Sostenibilidad financiero: Pa por maneha Parke Marino Aruba mester di 
maneranan duradero y independiente pa por yega n’e fondonan necesario pa 
operacion diario. 

Pa comunidad en general y specificamente e usuarionan di e areanan di Parke 
Marino Aruba ta importante pa sa cu p’e comienso di e fase transitorio di 
Parke Marino Aruba no a cambia ningun regla ainda. 

Leynan actual, p.e. di protection di cierto especienan of prohibicion di cierto 
metodo di pesca ta keda na vigor tur caminda. 

Locual si lo por ripara por lo pronto ta cu empleado di FPNA lo ta mas presente 
n’e costa y areanan marino. 

Tambe lo sali vacatura pa FPNA por crea e base di empleado necesario pa 
maneha Parke Marino Aruba. 



BO MESTER Dl WASTE BUCKET RESIDENCIAL 
OF COMERCIAL? 


fe g®regffi 


20 yrc/ 
Big Bucket 


15 yrd 

Junior Bucket 


10 vrd 




Small 


FPNA lo pronto manda invitacion na tur esnan concerni pa cuminsa cu e 
proceso di consultacion y reunionnan di introducion. E reunionnan di 
introducion aki lo sosode den e luna di december 2019, januari y februari 
2020. 

Despues lo sigui cu encuesta, workshops y mas reunion manera stipula riba 
pagina 52 di e plan di maneho (www.arubanationalpark.org). Si bo persona of 
organisacion no ta ricibi un invitacion, pero si kier forma parti di e consultacion, 
por fabor tuma contacto cu FPNA via marinepark@arubanationalpark.org . 

DURANTE di e ultimo dos añanan tabatin 
hopi intercambio di ideanan cu expertonan lo- 
cal y internacional, prome cu por a yega n’e 
momento di inauguracion di e proyecto Watty 
Vos Boulevard (WVB). 

E proyecto a yega su fecha di disponibilidad cu 
tur trafico por haci uzo di dje den forma sigur, 
sinembargo ta importante pa menciona cu e lo 
tuma entre tres pa cuater luna mas prome cu 
completa e proyecto. 

Den e proximo lunanan lo tuma lugar trabou di 
mehoracion y cambio unda mester y embeyece- 
mento riba e avenida. Unabes cu e proyecto 
wordo completa y entrega, e compania Mota 
Engil lo ta encarga pa mantene esaki durante 
e proximo 20 añanan. 

E proyecto aki ta un proyecto cu pa mas di 
40 aña a cuminsa planifica y den e ultimo 25 
añanan a cuminsa ehecute. 

Den transcurso di e ehecucion di e proyec- 
to varios cambio a wordo haci den cuadro di 
mehoracion di seguridad den trafico y n’e em- 
beyecimento di e avenida. P’esaki a instala un 
comision encarga cu inclusion di concepto y 
diseñonan local atrabes di entre otro matanan 
local pa duna tur cu ta haci uzo di nos camind- 
anan e ‘sabor’ di nos cultura local. 
Adicionalmente, fondo adicional a wordo poni 
den e proyecto durante di e ultimo dos añan- 
an, pa DOW por haya mas sosten for di organ- 
isacionnan internacional. 


Watty Vos Boulevard awor 
habri pa tur usuario 

Pero dentro di 3 pa 4 luna e proyecto 
lo ta totalmente completa 


Pa sigura e standards di e proyecto y evita mas tanto reto cu ta posi- 
bel manera tabata e caso cu Green Corridor cu tabatin un retraso di 7 
luna. Pa WVB, e retraso di e proyecto ta mas o menos dos luna, debi n’e 
tempo necesario pa atende cu algun punto di preocupacion, prome cu e 
fecha di completacion di e proyecto. 


Finalmente, a gradici Mota Engil, cu a ehecuta e proyecto y cu apesar 
cu na diferente ocasion a reuni y discuti riba e proyecto, finalmente por 
bisa cu pueblo lo tin un bon proyecto unabes e ta completa. Tambe ta 
gradici tur input di parti DOW y tur stakeholders envolvi, den reali- 
sacion di proyecto. 

Awor cu e camindanan ta habri lo sinti agilisacion den trafico. Ta gradi- 
ci comunidad p’e pasenshi cu comunidad tabatin durante e periodo di 
ehecucion di e proyecto. 



Fundacion Cas pa Comunidad Arubano 


FCCA is werkzaam in het belang van de volkshuisvesting en wijkvoorzieningen op Aruba. Hoofdactiviteiten zijn: 
Kredietverstrekking voor bouw en koop van eigen woning; Verhuur van sociale huurwoningen en overige panden; 
Projectontwikkeling, directievoering en toezicht van woningbouwprojecten; Onderhoud en renovatie van woningen; 
Bewonersbegeleiding en wijkbeheer, Verzekeringsbemiddeling voor eigen klanten en Makelaardij. 


Wij zijn op zoek naar een fulltime: 

Assistent Human Resources 


De stafafdeling Human Resources is verantwoordelijk voor het formuleren van het Human Resources beleid en de 
uitvoering hiervan, alsmede het uitvoeren van de personeelsadministratie. De werkzaamheden van de Assistent Human 
Resources vinden plaats onder leiding van de Hoofd Human Resources en de Assistent Human Resources legt 
verantwoording af aan de hoofd over de juistheid, tijdigheid, volledigheid, relevantie en kwaliteit van de uitgevoerde 
werkzaamheden. 

Jouw werkzaamheden als Assistent Human Resources zijn: 

het faciliteren, ondersteunen en zelfstandig uitvoeren van het personeelsbeleid, personeelsadministratie, HR 

activiteiten en -werkprocessen; 

het beheren van het personeelsinformatiesysteem; 

maandelijks mutaties doorvoeren ten behoeve van de salarisadministratie; 

het beheren van personeelsdossiers; 

assisteren bij de ontwikkeling en toepassing van Human Resources instrumenten; 

verstrekken van informatie, beantwoorden van personeelsvragen en de medewerkers adviseren over 

personeelsaangelegenheden; 

registreren, controleren en rapporteren door de overzichten bij te houden die nodig zijn voor de verschillende 
management rapportages; 

inventariseren, registreren en verzorgen van trainingen en opleidingen voor het personeel. 

Van een Assistent Human Resources verwachten wij: 

een afgeronde HBO opleiding in Human Resources, Personeel en Organisatie met minimaal 5 jaar werkervaring 
of vergelijkbaar opleiding- en kennisniveau; 

goede kennis van de Arubaanse arbeidswetgeving en overige wet- en regelgeving op personeelsgebied; 
kennis en vaardigheid met HR (informatie systemen), kennis van AFAS HR is een pré; 
goede kennis en beheersing van het MS Office pakket; 
uitstekende "people skills"; 

hands on mentaliteit om snel opdrachten aan te pakken en in staat te zijn om te schakelen tussen verschillende 
taken; 

goede kennis van Papiamento, Nederlandse en Engelse taal, zowel in woord als geschrift; 

Je past goed in deze functie als je een enthousiaste, proactieve houding hebt, communicatief, sociaal vaardig, integer, 
ordelijk, betrouwbaar, gedisciplineerd, accuraat, klantgericht bent en tevens goed kan samenwerken en luisteren. 

Wij bieden: 

Een uitdagende functie in een succesvolle bedrijfsomgeving. Daarnaast een arbeidscontract conform de Arubaanse Wet 
en een salariéring met goede arbeidsvoorwaarden conform de FCCA rechtspositieregeling. 

Interesse in deze werkplek? 

Stuur je motivatiebrief en Curriculum Vitae uiterlijk 15 november 2019 naar mail@fcca.com t.a.v. Andreina van 
Romondt, Human Resources. Voor meer informatie kun je bellen op telefoonnummer (297) 5223284. 

Nicolette Habibe a obtene su y Bachelor of Arts 7 
den Organization, Governance, and Management 




DIAHUEBS 24 di october 2019 a gradua di Fac- 
ultad di Arte y Sciencia, Nicolette Habibe. E1 
a obtene e titulo di ‘Bachelor of Arts’ di e pro- 
grama academico Organization, Governance & 
Management (OGM) na Universidad di Aruba. 
Nicolette Habibe exitosamente presenta resultado di 
su investigacion, cu e topico di ‘e costo di importacion di 
fruta y berdura na Aruba; reduciendo e inconsistencia 
di prijs pa sigura suministro sostenibel’. 

E1 a haci e presentacion dilanti di un comision di grad- 
uacion cu tabata consisti di su supervisornan cu ta Ed- 
ward Erasmus MA, Judelca Briceño MSc y Luc Alofs, 
PhD. Nicolette a revisa e diferente factornan cu ta in- 
fluencia e prijs di importacion di fruta y berdura na 
Aruba. 


E investigacion a analisa con e prijs ta aumenta y ki 
impacto esaki lo por tin riba e comunidad Arubano. 
Adicionalmente a evalua e oportunidad pa por mehora 
seguridad di cuminda dor di promove agricultura na 
Aruba y tambe amplia e area pa importa y acuerdo co- 
mercial. Aruba tin un area limita caminda cultivacion 
ta posibel y ta depende grandemente riba e importa- 
cion di fruta cu berdura. 

Nicolette Habibe a afirma cu ta esencial pa investiga y 
haya un solucion sostenibel mientras cu prijs di impor- 
tacion ta aumenta. Nicolette kier pa su investigacion 
contribui n’e conocimento cu por yuda haci cuminda 
salvo y saludable mas pagabel p’e consumidor Arubano. 

Nicolette ta sumamente agradecido na dr. Jocelyn Bal- 
lentyne y e team di UAUCU p’e guida y ayudo durante 
e programa. Universidad di Aruba, Departamento di 
‘Organization, Governance, and Management’ y miem- 
bronan di e comision di graduacion ta felicita Nicolette 
cu su titulo. Universidad di Aruba, particularmente 
e Departamento di OGM ta felicita e comunidad aca- 
demico, amigo, famia y conocirnan p’e logro di Nicolette 
Habibe. 

Tambe ta desea Nicolette tur clase di exito pa su estu- 
dio y futuro carera. Pa mas informacion riba e estudio 
OGM, bishita e pagina di web di Universidad di Aruba 

na http://www.ua.aw/OGM. 

“Proteha boImesiyiDOifamia[contrafMalesa|Transmiti[p;at$angura’’ 


afo tur awa para paden y pafo di cas ’Tapa tur awa cu ta wordo acumula pa 

screen na porta y bentana di cas uzo domestico 

Uzo repelente contra sangura parti atardi y anochi *Si bo ta malo cu keintura, evita cu bo ta 
Preferibel bisti paña color da cu manga largo wordo pica pa sangura 
y pia largo parti atardi y anochi 


Esaki ta un 
Mensahe di 




MANERA ta conoci Gabinete 
Wever-Croes y Ministerio di Husti- 
cia ta dunando prioridad pa up-date 
leynan cu ta hopi antigua. 

Leynan t’e software di un pais y tin 
leynan cu ta data di siglo anterior 
cu a bay den Antia y despues Aruba 
p’esey mester percura pa continu- 
amente tin up-date di e leynan. 
Den e cuadro ey tin hopi eherci- 
cio andando y pronto p.e. lo intro- 
duci ley cooperativo nobo pa Aruba 
(Boek 2). 

Ta un par di decada cu Aruba no 
conoce un up-date riba su leynan 
cooperativo y esaki lo bira realidad 
pronto cu cooperacion di Parlamen- 
to. Tambe ta pendiente e Invoer- 
ingsverordening pa loke ta trata e 
Codigo Civil cu a bay Parlamento 
na fin di september. Esaki tambe 
tin un par di aña pendiente unda ta 
bay introduci p.e. leynan di heren- 
cia. 


Den cuadro di inovacion 

Minister Andin Bikker 
a anuncia cu le publica 
leynan y nan splicacion 
via E-Books y Aruba lo 
ta prome den Caribe 


E ‘erfrecht’ lo wordo modernisa 
hunto cu otro leynan cu lo actuali- 
sa. Tambe ta bay cambia e Codigo 
Penal, cu DWZ ta trahando riba dje 
actualmente y diferente otro leynan 
via un Verzamellandsverordening 
caminda ta bay up-date diferente 
ley cu ta regarda husticia cu ta algo 
historico pa Minister Bikker. 

Den e Verzamellandsverordening 
ta bay up-date diferente ley na me- 
sun momento y asina conoce un ad- 
elanto riba up-date di e leynan. 

Den e cuadro aki normalmente tin 
e website unda ta publica e leynan, 
pero tradicionalmente ta cada tanto 
tempo ta publica bukinan cu nota 
di splicacion. E buki aki, sector 
Huridico cu ta traha tur dia cu ley 
ta uza e buki diariamente. 

Ora di print un buki e ta tene fe- 
cha di printing y pero anualmente 
mester up-date e. Minister Andin 
Bikker a bisa cu el a sinta studia 
y mira con otro pais ta atende cu 
esaki y kier bin cu algo innovativo. 


Den cuadro di innovacion Minis- 
terio di Husticia tin e intencion di 
bay over na cuminsa publica e texto 
hunto cu e nota di splicacion Memo- 
rie van Toelichting di leynan via 
bukinan electronico (E-Books). 

E bentaha di E-books ta; por man- 
tene e texto up-dated na cambionan 
di ley; ta inclui e nota di splicacion; 
e ta mihor pa nos medio ambiente, 
pasobra no mester print hopi papel; 
si ta desea pa tin un printed version 
por ordo un hardcover, dus un buki 
tradicional. 

Cu esaki Aruba lo ta un di e lider- 
nan di innovacion riba e tereno aki. 
For di e sondeo cu a haci, ta un par 
di legislador na mundo so ta publi- 
ca nan leynan via E-Books. P.e. na 
Merca e estadonan di Texas, Flor- 
ida, Winsconson y na Europa p.e. 
Alemania ta hopi activo riba esaki. 
Pa Caribe y den mundo Aruba ta 
bay ta un di e promenan cu ta in- 
troduci e dimension aki. 

Tour di orientacion 
den mundo hotelero 
di alumnonan di EPB 
San Nicolas tabata 
un exito rotundo 



DIA 29 di october 2019 a tuma lugar e di tres ‘Property 
Orientation Tour’ p’e alumnonan di Unit Startjaar di 
EPB San Nicolas. 

Durante di e tour aki e alumnonan a haya e oportunidad 
di sera conoci mas di serca cu diferente departamento 
den un di e 11 resort cu nan a bishita. 

Nan a bishita Playa Linda Beach Resort, Aruba Mar- 
riott Resort & Stellaris Casino, Caribbean Palm Village 
Resort, Casa del Mar Beach Resort, Costa Linda Beach 
Resort, Divi Divi Resorts, La Cabana Beach Resort & Ca- 
sino, Paradise Beach Villas, Amsterdam Manor Beach 
Resort Aruba, Eagle Aruba Beach Resort & Casino y La 
Quinta Resort. 

Durante di e tour aki e alumnonan a haya un tremendo 
orientacion riba kico e trabounan den e diferente depar- 
tamentonan ta ensera, kico t’e exigencianan, e actitud y 
e preparacion necesario cu nan mester tin pa por labora 
den un di departamentonan aki. 

Nan a bishita e departamento di Maintenance, Food and 
Beverage, Front Desk, Housekeeping, Administration, 
Security y Sales. 

E alumnonan aki a haya un bon treat n’e resortnan y un 
super bon trato di e departamento di Human Resources. 

EPB San Nicolas ta sumamente agradecido pa cu e inici- 
ativa di ATSA, ‘Aruba Timeshare Association’ pa brinda 
e alumnonan e oportunidad di experimenta un dia den 
mundo hotelero di Aruba y alabes motiva e alumnonan 
pa cuminsa un carera den e sector di turismo di Aruba. 

Crecemento di 30% den mercado local durante di e ultimo 6 lunanan 

Digicel Business un partner 
solido pa bo empresa 



DigiceL 



manoged oolutloni thot are tallored to oult your huelnoss slie 





SKOA 


ULTIMO AVISO 


SKOA ta manda un ultimo 
aviso na tur mayor cu pa un 
of otro motibo tin pago 
escolar habri. Porfabor paga 
esaki mas pronto posibel. 

Pa pago via banco: 

Aruba Bank nr. 6005292 
Corda menciona: 

Nomber y fam di alumno; 
scol; y aña escolar. 

Ultimo dia pa paga via banco: 
2 december 2019 

Pa pago efectivo: 

Oficina principal di SKOA 
Copernicusstraat 11 
Orario: 

8:00am te cu 12:00pm y 
l:30pm te cu 4:00pm 
Ultimo dia pa paga na oficina: 

2 december 2019 

Pa mayornan cu tin un areglo 
di pago pendiente mester 
pasa paga esaki na oficina di 
SKOA. 

Tur mayor cu no paga e pago 
escolar pendiente, nan caso 
lo wordo trata via 
incassobureau entrante 
januari 2020. 

Atentamente, 

Directorado di SKOA 


Digicel Aruba su departamento dedica na 
ICT Business Solutions a registra un crece- 
mento di 30% durante di e ultimo 6 lunanan. 
“Nos ta masha contento cu esaki. Empresa- 
rionan a bin ta comproba cu e solucionnan 
riba tereno di ICT cu Digicel Business ta of- 
rece, ta facil y practico pa implementa. Ade- 
mas ta garantisa un rendimento den inver- 
sion mesora,” asina Pablo Carmona, Head of 
Enterprise Sales di Digicel Aruba ta indica. 

E crecemento ta danki na un inversion cu 
Digicel a haci den un red detaya pa tur cli- 
ente. Esaki ta nifica cu cada empresa tin un 
account manager personal cu nan por yama 
na tur momento di dia. E account manager 
tin conocemento di e tipo di negoshi y e ser- 
vicionan y/o solucionnan cu tin mester pa 
cada negoshi respectivamente. 

DIGICEL ARUBA TA UN PARTNER 
IDEAL 

Industria di hospitalidad y departamenton- 
an gubernamental na Aruba a bin ta haci 
uzo di solucionnan ICT cu Digicel ta ofrece 
pa halsa efectividad di producto y servicio. 
Di acuerdo cu Pablo Carmona, e servicio- 
nan mas pidi durante di e ultimo 6 lunanan 


aki ta coneccion di internet pa negoshi y 
cas, e sistema di SIP cu t’e telefon via inter- 
net, diferente sistema y opcion di telefon, y 
tambe instalacion di netwerk y seguridad di 
data. 

Digicel Business tin un lista amplio di mas 
cu 640 acreditacion- pues, un partner solido 
cu un compromiso serio pa aumenta eficien- 
cia di clientenan! 

CERTIFICACION DI PROVEEDOR- 
NAN MUNDIAL 

No mester preocupa mas cu ‘cyber-security’, 
‘stock logistics’ y perdida di data y documen- 
to. Digicel Business ta un partner certifica 
di proveedornan mundial den solucionnan 
ICT, entre nan Microsoft, Dell, Oracle, HP, 
IBM, Fortinet y Broadsoft. 

Ademas, e ‘Cisco® Gold Certification’ ta in- 
clui un certificacion pa provee maneho riba 
servicionan ‘Cloud’ di Cisco pa Caribe- esaki 
mesora ta pone Digicel Business riba e niv- 
el di mas halto entre partnernan di Cisco y 
sigur un partner ideal pa bo empresa. 

Pa mas informacion por bishita 
www.digicelbusiness.com/aw . 

Prome Minister impresiona cu talento di nos muchanan cu a skirbi e buki 

## Superheroe di storia ## 









SIMAN pasa na Biblioteca Na- 
cional Aruba, Fundacion Bon 
Nochi Drumi Dushi a presenta e 
buki “Superheroe di Storia”. Su- 
perheroe di Storia ta un buki skir- 
bi pa 10 mucha di edad entre 5 pa 
7 aña. 

Prome Minister Evelyn Wever- 
Croes a keda masha impresiona 
cu e talento cu nos muchanan tin 
y realisa nan soño den un bunita 
obra. 

Prome Minister a ricibi un copia 
di e buki for di e Super escritor- 
nan y a pidi nan pa firma esaki 
p’asina e por keda cu un bunita 
recuerdo di nan. 


Prome Minister ta gradici Fun- 
dacion Bon Nochi Drumi Dushi 
p’e bunita proyecto di yuda nos 
muchanan lesa mihor y encurasha 
nan pa ta escritornan di nan me- 
sun pensamento. Alabes, Prome 
Minister ta encurasha tur mayor 
pa stimula nan yiunan for di un 
edad tempran caba di nan bida pa 
lesa buki. 

“Lesamento ta habri un mundo 
grandi pa nan, y por ta un fuente 
di inspiracion y aventura pa nan. 
No tin regalo mas bunita cu esey, 
Prome Minister Evelyn Wever- 
Croes a expresa. 

Minister di Enseñansa, Ciencia y Desaroyo Sostenibel dr. Rudy Lampe a anuncia cu 

Gobierno ta baha e interes di Aruba Lening na 0% 


“PA Gabinete Wever-Croes e ser humano ta 
central”, esaki ta palabranan di Minister di 
Enseñansa dr. Armando Rudy Lampe a ex- 
presa na momento cu el a anuncia durante 
un conferencia di prensa e grato noticia di e 
decision pa baha e interes di e Aruba Len- 
ing na 0%. Esaki ta un decision cu a 
ser tuma den Conseho di Minister y 
aproba pa bin na vigor entrante 1 di 
januari 2020. E ley aki lo ta aplica- 
bel p’esnan cu ya caba tin un acu- 
erdo firma cu Aruba y p’esnan cu 
ta bay pidi un prestamo den fu- 
turo. Aruba lo ofrece e fiansa aki 
na un interes di 0% haciendo 
esaki mas facil pa nos stu- 
diantenan por paga bek 
unabes nan caba di studia. 


Esaki sigur ta un bon noticia p’e comunidad di 
Aruba, pero en especial p’esnan cu pa añanan 
caba ta luchando pa por caba di paga e lening 
aki. 

E decision aki a wordo tuma mirando cu Gabi- 
nete Wever-Croes ta considera estudio un parti 
esencial pa progreso di pais Aruba y bahando e 
interes di e Aruba Lening pa 0% ta stimula nos 
hobennan mas ainda pa kier sigui studia ya cu 
na momento cu nan caba nan estudio e lening 
aki por wordo paga mas liher. 

Esaki sigur ta wordo considera como un inver- 
sion den enseñana di Aruba y Gobierno ta spera 
cu tumando e decision aki por conduci na trece 
mas profesionalnan Arubano pa bin contribui 
n’e economia di pais Aruba. 



Bentana di V0G lo ta 
cera for di dia 7 te 
13 november 2019 





CLOSE 


Ministerio Publico su bentana pa pidi y busca 
carta di buena conducta (VOG) lo ta CERA di dia 
7 te 13 di november 2019. Esaki relaciona cu tra- 
baonan di construccion. 

Entrante 14 di november 2019 pa dilanti lo ta po- 
sible atrobe pa pidi y busca VOG riba diamars y 
diahuebs na balie manera custumber. 

Caha di Ministerio Publico SI ta keda habri tur e 
dianan aki, cu excepcion di diabiernanan. 


Awe Corte di Prome Instancia 
tin caso pro-forma so pa trata 



Horario 

Sospechoso 

Acto Castigabel 

14.00 

A.M.B.T. 

Pro forma. B.T. ta wordo acusa di 
ladronicia di un y/of dos turista riba 13 di 
juli 2019. 

14.00 

M.I.A.M. 

J.E.D. 

Pro forma. M. y E.D. ta wordo acusa 
di kiebro y ladronicia den un cas di un 
tablet y otro pertenencianan di un persona 
riba 16 di juli 2019. E ta wordo acusa di 
heling di un laptop riba 18 di juli 2019. 

14.00 

A.C.B. 

Pro forma. B. ta wordo acusa di a destrui 
showcase di un tienda riba 19 di juli 

2019. E ta wordo acusa di a menaza un 
y/ofdos polis cu morto riba e fecha ya 
menciona, dor di bisa nan (entre otro): 

“Ora mi sali mi ta bay kibra tur bentana 
di caya. Mi ta bay mata boso tur”. 

Afirma 'Letter of Intent' cu stakeholders pa desaroya e prome plataforma di 'incubators' 

'ABIA' lo yuda hopi empresa local desaroya y bira exitoso 





' 


' 

DIAHUEBS,durante e Siman di Innovacion Aruba, 
IMMERSE, Prome Minister den nomber di Gobierno, 
hunto cu Futura, Kamer van Koophandel y Universi- 
dad di Aruba, pa prome biaha a firma un Letter of In- 
tent (LOI) pa desaroya e prome plataforma di ‘incuba- 
tors’ na Aruba. 

E proyecto yama ABIA, Aruba Business Incubation 
Agency. 

E idea tras di esaki ta pa yuda personanan cu kier cum- 
insa cu empresanan chikito y mediano na Aruba. Esaki 
ta un momento historico den colaboracion cu partners 
riba e plataforma aki cu ta necesario pa yuda entrepre- 
neurs pa ta mas exitoso dunando nan e sosten cu nan 
tin mester. 

Prome Minister Evelyn Wever-Croes a felicita e stake- 
holders cu a firma e LOI y a gradici nan p’e colabo- 
racion importante aki. Colaboracion ta un di e meta- 
nan importante den e Metanan di Desaroyo Sostenibel 
(SDGs) di Nacionnan Uni. Y sin e cooperacion di nos 
partners, e proyecto aki no ta posibel. 



U E vision di Gabinete Wever-Croes ta pa sostene 
e weso di lomba di nos economia cu ta compani- 
anan mediano y chikito, y yuda nan caminda cu 
por pa nan para firme riba pia pa nan por sigui 
exitosamente y contribui asina tambe na econo- 
mia di pais Aruba y mi ta sigur cu ABIA lo yuda 
hopi empresa local desaroya y bira exitoso”, 
Prome Minister Evelyn Wever-Croes a expresa. 

UNDP ta reconoce nos vision di maneho pa pone e ser humano central: 

Sra* Randi Davis a confirma cu 
Aruba lo haya ayudo di UNDP 



DIALUNA Prome Minister Evelyn Wever-Croes a 
ricibi y reuni cu representante di UNDP den nos 
region, sra. Randi Davis, kende ta na Aruba cu e 
proposito pa presenta su credencialnan na Gobier- 
no di Aruba como e representante nobo di UNDP pa 
Trinidad & Tobago, Aruba, Corsou y Sint Maarten. 
Sra. Davis a cuminsa su cargo nobo desde 5 di octo- 
ber ultimo. Sra. Davis a wordo compaña pa su asis- 
tente, sra. Sharifa Ali-Abdullah. 

Aruba tin un relacion estrecho cu Nacionnan Uni y 
ta hayando reconocimento pa nos vision y prioridad 
riba tereno di integridad y combatimento di corup- 
cion, institutonan fuerte, innovacion y e-Govern- 
ment, maneho pa desaroyo y proteccion di hende 
muher. 

Tur den cuadro di e Metanan di Desaroyo Sos- 
tenible, SDG’s y no laga ningun hende atras. 

Prome Minister den reunion cu UNDP luna pasa 
durante e Asamblea General di Nacionnan Uni, a 
yega na palabracionnan cu UNDP lo bay yuda Aru- 
ba pa fortifica institutonan pa crea un fundeshi so- 
lido di bon gobernacion y di integridad. 

Na mes momento tambe, lo yuda Aruba implemen- 
ta su vision di innovacion y e-Government pa trece 
e transparencia cu ta necesario pa logra bon gober- 
nacion den tur sentido di palabra. 



“Esakinan tabata palabracionnan concreto y 
hopi importante pa yuda nos pais sigui bay pa- 
dilanti y desaroya y sigui implementa e vision di 
integridad y e vision di innovacion. Y awe, esaki 
a keda confirma pa sra. Randi Davis. 

Den nomber di Gobierno di Aruba y di pueblo di 
Aruba, mi ta gradici sra. Randi Davis y UNDP 
pa reconoce nos vision di maneho pa pone e ser 
humano central”, Prome Minister a expresa. 

























16 


AWEMainta 


Diaranson, 6 November 2019 


Sr. Cesar Junior Gomez 
Solognier a gradua 
di Facultad di Ley na 
Universidad di Aruba 


DIABIRENA 18 di october 2019 a gradua di Facul- 
tad di Ley na Universidad di Aruba sr. Cesar Junior 
Gomez Solognier. 

E1 a gradua defendiendo su tesis titula: “Terrorisme 
bestrijding in Aruba: Een onderzoek naar de inzet van 
bijzondere opsporingsbevoegdheden en inlichtingen- 
middelen ter bestrijding van terrorisme versus het 
recht op privacy”. 

E comision di examen a consisti di e siguiente miem- 



bronan: Mr. dr. R. Bonnevalle-Kok; mr. dr. J. Israél 
i.p.v. prof. mr. dr. E.F. Stamhuis y mr. L. Ecury-Eme- 
rencia. 

Universidad di Arubay AWEMaint ta felicita sr. Go- 
mez cu su logro y desee tur clase di éxito pa futuro. 


Curso "biba saludabel, come saludabel" 
na Centro di bario Playa Pabao 



DIRECTIVA di Centro di Bario 
Playa Pabao y chef Andrew ta invita 
bo pa participa na nan curso “biba 
saludabel, come saludabel”. E curso 
ta tuma luga diasabra 9 di Novem- 
ber na Centro di Bario Playa Pabao 
y ta cuminsa mainta 10’or y ta ter- 
mina pa 12’or. Durante e curso, cur- 
sistanan lo siña prepara cuminda 
vegetariano cu ta consisti di 4 en- 
trada. Ta cobra un contribucion di 
75 florin. Pa sigura bo participacion 
mester inscribi y haci e pago. Cu- 
ponan ta limita. Pa mas informacion 
por tuma contacto cu nos na telefon 
583 7775/593 8470. Pues diasabra 
mainta nos ta topa nan Centro di 
Bario Playa Pabao. Bin cushina bo 
prome plato vegetariano y despues 
saboria un dushi plato cu bo mes a 
prepara. 

DIALUNA anochi pa mas 
o menos 11:20, Polis y tambe 
ambulance a ser manda cu 
urgencia mas pabou di e veld 
di Kudawecha, unda un acci- 
dente serio lo a tuma lugar. 
Na yegada di Polis nan a topa 
cu un Lexus y Hyundai Tuc- 
son, ambos cu hopi daño ma- 
terial. 

E accidente a sosode riba un 
di e cruzadanan di Kudawe- 
cha, e Lexus tabata maneha 
pa un dama y e Hyundai pa 
un cabayero. 

N’e momento ey, no por a saca 
afo con exactamente e acci- 
dente a sosode. Polis di Traf- 
ico n’e sitio a cuminsa haci 
nan investigacion pa por saca 
afo kico exactamente a pasa. 
Na yegada di ambulance, 
Paramediconan a transporta 
un dama pa Hospital y Polis 
a detene chauffeur di e Hyun- 
dai. 

Na Warda probablemente e lo 
mester bay pasa test di alco- 
hol. 

Un momento histórico 

SMAC ta lansa e logo oficial di Aruba su Carnaval 



pasa man cu un pida papel 
blanco y segun cu Darren 
ta splicando, Zuleika ta 
pinta. 


Riba un di e potretnan 
boso por tuma nota 
kico a ser poni riba 
papel e anochi aki, 
cual después a 
wordo pasa na nos 
designer, Mitch 
Almary di Fi- 
nal Format, 
pa pone su 
toke artistico 
na e logo. 


DESCRIPCION 

Poniendo énfasis riba nos isla 
Aruba, a scoge pa usa e siloueta di Aruba como e 
background di e design. E anker y e lighthouse ta 
simbolisa cu nos Carnaval ta wordo celebra di pun- 
ta pariba te punta pabao di Aruba, es decir henter 
e isla ta participa n’e celebración cultural aki. Nos 
strea, cual ta simbolisa un parti di nos bandera, cu 
su rand blanco pa refleha nos santo blanco bunita di 
nos beachnan. Pa resalta e luho y fantasia di color, 
di cada aspecto cu ta wordo usa riba flota of trahe di 
nos participantenan, boso por ripara cu e letternan 
di Carnival ta refleha esaki. No unicamente n’e va- 
riación di color sino e cu ta briya 


DIALUNA anochi, duran- 
te e prome rueda di prensa 
di e directiva nobo di SMAC, 
a keda lansa e logo di Aruba su 
Carnaval. Nunca antes den 
historia di Carnaval, esaki 
tabatin su propio 
identidad. 

Por tuma nota 
cu tur aña ta 
lansa un logo 
nobo, hunto cu 
su slogan, cua 
ta coresponde 
n’e respectivo 
aña. 

E aña aki, Stichting 
Maneho di Aruba su Carnaval a tuma su tempo, y 
a reuni y a dicidi cu a bira tempo pa cambia esaki. 


CON E LOGO DI ARUBA SU CARNAVAL A 
NACE? 

Durante prome reunion di Board di SMAC, dia 7 di 
october 2019, tur miembro a bay unanimamente di 
acuerdo cu lo cambia strategia di promove nos Car- 
naval. For di comienso, a sea promove SAC y duran- 
te e ultimo 5 añanan a bin ta promove SMAC. Pero 
en realidad e producto cu ta ser presenta ta Carna- 
val di Aruba. Pa splica un tiki, a haci e pregunta 
kico tur nos lo kier wak den e logo di Carnaval. Nos 
kier wak pluma, nos kier wak notanan musical, kico 
precies nos kier? 


Semper teniendo algun aspecto hopi importante den 
mente: E mester ta un diseño cu ta relata cu Aruba, 
e mester ta colorido, e mester briya, ya cu nos Car- 
naval ta uno luhoso y briyante. Pero principalmente 
cu e mester bira uno comercial y uno facilmente 
reconoci p’esnan eyfor, internacionalmente, turista 
y participantenan cu nos kier laga será conocl cu 
nos Carnaval. Vice - Presidente, Darren Van Om- 
meren, no a perde pa gana y a cuminsa menciona 
su idea y ne otro banda di mesa, Zuleika Wever, a 


SLOGAN 

Pa termina, con nos a yega na slogan “Celebration 
of Cultures” p’e logo, nos a haci e pregunta: Kico 
semper ta resalta den nos Carnaval? Aki ta unda 
cu otro dos miembro, esta Ivor Lee y Jason Brown, 
e remarca cu e ta un celebración di diferente cul- 
tura na Aruba. No ta importa niun aspecto, gusto 
of decision personal di un persona, nos Carnaval 
ta yama Bon Bini na cada un cu kier aporta na en- 
grandese Aruba su Carnaval. 

SMAC a anuncia schedule pa Carnaval 66 


DEN un Tinashi completamente yen, cu Carnavalis- 
ta, Reina, Prins & Pancho, representante di Grupo 
Uni, Representante di Musica, mandatarionan pre- 
sente, prensa, miembronan di board di SMAC, spon- 
sor y stakholders, Stichting Maneho di Aruba su Car- 
naval (SMAC) a lansa e schedule pa loke ta Carnaval 
66. Por a tuma nota, cu e cambio di mas grandi ta cu 
practicamente tur evento lo wordo organisa na Carni- 
val Village. 

Den combersacion cu Jason Brown, Presidente actual, 
el a elabora un tiki riba esaki. :E ta masha facil, nos 
tin un Carnival Village y nos mester haci uso di dje”. 
Lo arma un escenario y esaki lo keda den Carnival 
Village pa henter e temporada di Carnaval. 
Repasando e schedule, nos a tuma nota cu ta bin bek cu 
Eleccion di Reina di Scol, tambe tin Reina di Parade- 
ra, cual ta mustra den direccion cu e celebracion ta 
yegando bek den districtonan di Aruba. 

Algun evento nobo, ta un Carnival Costume Show, cu 
lo tuma lugar den november, a split e final di Caiso & 
Soca Monarch den dos anochi. Nos a compronde cu tin 
un sopresa grandi p’e diasabra, pero nos ta warda pa 
Musica divulga esaki, ta cu nan t’e organisacion en- 
carga cu e evento aki. 

Dia 8 februari 2020, lo tin un concierto cu ta hiba 
nomber di Unity Flag Fest, cu tambe ta algo nobo riba 
e schedule pa loke ta Carnaval 66. 

Un aspecto cu e board nobo di SMAC a tene na cuenta 
cune, ta cu durante e ultimo añanan aki, hopi tabata e 
comentarionan negativo cu ta caba e Carnaval diado- 
mingo p’asina duna espacio pa bula bay Corsow. No ta 
tur Carnavalista tabata contento cu esaki, dus a opta 
pa bin bek cu e Old Mask Parade cual lo tuma lugar 
diamars y tambe SMAC a oficialisa e evento cu sem- 
per ta trece masha hopi ambiente mes, cual t’e Burn 
Out Monday cu ta tuma lugar na Baby Beach 
Mas e dianan ta pasa, SMAC lo ta mandando infor- 
macion riba cada evento individualmente. SMAC kier 
a tuma e oportunidad aki di gradici ATA, AAA, Gobi- 
erno di Aruba, SETAR, Mac 4U, Romar Trading, Final 
Format, APA, Brandweer, DOW, KPA y tambe Serli- 
mar. Sin nan aporte, tur esaki lo no ta posibel. 






MONDAV LEGENDS FESTIVAL 

NOVll CARNIVAL VILLAGE | 7:00PM - 1:00AM 

FRIDAY CARNIVAL COSIUME SHOW 

NOV 29 AMICE | 6:00PM - 9:00PM 

WUPWY TORCH PARADE 

JAN04 ORANJESTAD | 8:00PM - 2:00AM 


SATIJRDAY CHILDREN'S PARADE NOORD 

FEB08 noord 

SATURMY UNITY FLAG FEST 

FEB 08 CARNIVAL VILLAGE 

SUNDAY TRANSFER OF COMMAND 

FEB09 BESTUURSKANTOOR 


I 2:00PM - 6:00PM 
I 8:00PM - 2:00AM 
I 10:00AM - 11.00AM 


trjday prins&pancho ELEaiONS 

JAN 10 CARNIVAL VILLAGE I 7:00PM - 2:00AM 

SUNDAY GRAND CHILDREN'S PARADE SAN NIC0LAS 

FEB09 SANNIC0LAS | 2:00PM-600PM 

SATURDAY CHILDREN & Y0UTH CALYPS0 & R0ADMARCH C0NTEST 

JAN 11 CARNIVAL VILLAGE I 5:00PM - ll.OOPM + 

WBDNEfflAY SUNSET PARADE 0 

FEB12 N00RD | 6:00PM - 1:00AM A 

SUNDAY PARADERA QUEEN ELECTIONS * 0 

JAN12 CLUB CAIQUETIO 1 6:00PM - 9:00 PM t 

M0NDAY EPIQUEEN ELECTI0NS 

JAN 13 CLUB CAIQUETI0 I 7:00PM - 10:00PM 

FRIDAY welcome to jouvert 

FEB14 SAN NIC0LAS I 8:00PM - 2:00AM 

SATURDAY J0UVERT M0RNING 

FEB15 SANNIC0LAS | 4:OOAM-10:OOAM.* 

FRTDAY , CHILDREN & Y0UTH QUEEN ELECTI0NS 

JAN 17 CARNIVAL VILLAGE 1 7:00PM - 1:00AM 

SATURDAY ARUBA'S 66™ CARNIVAL QUEEN & MRS. CARNIVAL ELECTI0NS 

JAN18 CARNIVAL VILLAGE 1 8:00PM - 2:00AM 

SUNDAY PARADA Dl BLAAS 

JAN19 SAN NIC0LAS 1 1:00PM - 6:00PM 

SATURDAY LIGHTING PARADE W 

FEB15 ORANJESTAD | 8:00PM - 1:00AM 

SUNDAY GRAND CHILDREN'S PARADE 0RANJESTAD 

FEB16 ORANJESTAD 1 2:00PM - 6:00PM 

SUNDAY BURNING 0F M0MIT0 

FEB16 APA | 7:00PM - 9:00PM 

TRIDAY TUMBERITO FESTIVAI 

JAN24 CARNIVAL VILLAGE | 7:00PM - 12:00AM 

MSDAY jumpupescolar 

FEB19 DAK0TA | 1:00PM - 3:00PM 

M0NDAY PRE-FINAL CAIS0 & S0CA H0NARCH 

JAN27 CARNIVAL VILLAGE I 8:00PM - 1:00AM 

wdn™ jumpupdakota 

FEB19 DAK0TA | 8:00PM - lO'.OOPM 

TUESDAY PRE-FINAL CAIS0 & S0CA M0NARCH 

JAN28 CARNIVAL VILLAGE I 8:00PM - 1:00AM g- 

WEMSMY PRE-FINAL CAIS0 & S0CA M0NARCH W 

JAN29 CARNIVAL VILLA6E I 8:00PM - l.OOAM 

TRIDAY finals caiso MONARCH 

JAN31 CARNIVAL VILLAGE 1 8:00PM - 3:00AM 

SATURDAY REINA Dl SC0L 

FEB01 CLUB CAQUETI0 | 10:00AM - 1:00PM g 

THURSDAY paradadiluz 

FEB20 SAN NIC0LAS 1 8:00PM - 2:00AM 

mL HEBBE HEBBE Ck 

FEB21 T0 BE ANN0UNCED | 8:00PM - 1:00AM 

FRIDAY KIWANIS MASOUERADE BALL 

FEB 21 RENAISSANCE C0NVENTI0N CENTER I 9:30PM - 2:30AM 

SATURDAY SAN NIC0LAS GRAND PARADE g 

FEB22 SAN NIC0LAS | 11:00AM - 6:00PM 0 

SATURDAY SUPER SATURDAY S0CA FINALS 

FEB01 CARNIVAL VILLAGE | 8:00PM - 3:00AM f 

SUNDAY ARUBA'S 66TH GRAND PARADE 

FEB23 0RANJESTAD | 11:00AM - 6:00PM 

' WtMSDAY LA0RAL0CAJUMPUP 

FEB05 SANTACRUZ 1 8:00PM - 12:00AM 

MONDAY BURN 0UT M0NDAY 

FEB24 BABYBEACH I 2:00PM - 6:00PM 

FRIDW GRAND TUMBA C0NTEST 

FEB 07 CARNIVAL VILLAGE 8:00PM - 2:00AM 

TUFSUAY 0LD MASK PARADE & BURNING 0F M0M0 É 

FEB25 SAN NIC0LAS | 7:00PM - 12:00AM 

Tiffany Stein a gradua pa y Bachelor of Arts' den 
Organization, Governance, and Management 



DIA 24 di october 2019, Tiffany 
Stein a defende su tesis exitosa- 
mente den presencia di su famia 
y amigonan na Universidad di 
Aruba. E1 a presenta resultado di 
su investigacion cu el conducta pa 
obtene e titulo ‘Bachelor of Arts’ di 
e programa academico Organiza- 
tion, Governance & Management 
(OGM) na Universidad di Aruba. 

Tiffany Stein a presenta resulta- 
do di su tesis dilanti di un comis- 
ion di graduacion, consistiendo di 
su supervisornan cu ta Mieke de 
Droog Ph.D y Luc Alofs Ph.D. Tif- 
fany Stein a conduci un investiga- 
cion tocante ‘detenccion tempran 
di mucha cu visual incapacita na 
Aruba y garantia di atencion y ser- 
vicio oportuno; strategia di MDT- 
VOV.’ 

MDT-VOV ta abreviacion pa Mul- 
tidisciplinair Team — Vroegtij- 
dige Onderkenning van Visuele 
Stoornissen (MDT-VOV). 

E proposito di su investigacion ta- 
bata pa determina con e extento 
di esfuerso di MDT-VOV den e ul- 
timo 10 aña a conduci detenccion 
tempran, cuido y guia di mucha cu 
visual incapacita. E topico ta un 
sumamente relevante, den censo 
di 2010 tabata tin 3,105 hende cu 
visual incapacita. Tiffany ta ra- 
porta cu detenccion y tratamento 
tempran di visual incapacita ta 
engrandece e oportunidad di por 
exitosamente trata e desorden. 
Ademas, un mucha cu un desorden 
no detecta por tin retraso den de- 


saroyo di habilidad, afecta sentido, 
afecta desaroyo di conducta social 
den infantil y recaida di desaroyo. 

Tiffany Stein a haci cu un inves- 
tigacion di e nivel aki lo ta di balor 
adicional e comunidad di Aruba y 
p’esnan cu visual incapacita. E ta 
pone enfasis riba e hecho cu ta im- 
portante pa reconoce cu tur hende 
ta diferente, merece oportunidad 
igual y nan mesun perspectivo. 
Tiffany ta sumamente agradecido 
na su famia y profesornan na Uni- 
versidad di Aruba p’e guia y apoyo 
p’asina e por a completa su estu- 
dio. 


Departamento di ‘Organization, 
Governance, and Management’ y 
miembronan di e comision di grad- 
uacion ta felicita Tiffany Stein cu 
su titulo. Tambe ta felicita e co- 
munidad academico, amigo, famia 
y conocirnan p’e logro di Tiffany 
Stein. Ta desea Tiffany tur clase di 
exito pa su estudio y futuro carera. 
Pa mas informacion riba e estudio 
OGM, bishita e pagina di web di 
Universidad di Aruba na http:// 
www.ua. aw/OGM y e Facebook pa- 
gina cual ta https://www.facebook. 
com/pages/Universitv-of-Aruba- 

OGM-Organization-Governance- 

Management-FAS/ 

E obra, esta experiencia teatral yama ‘REQUIEM 350 
| Ode to Rembrandt’, conmemorando cu na 2019 ta 
350 aña pasa cu el ‘a fayece, lagando atras un heren- 
cia invaluable pa mundo henter. Rembrandt a nace cu 
un talento cu el’a persevera pa cultiva y den su tempo 
e tabatin exito caba como pintor di potret di person- 
anan di rangonan alto di sociedad, sinembargo tambe 
a portrata e persona comun di siglo 17. 

Sin lubida cu el a pinta su mes al rededor di 100 biaha, 
cu ta dune e apodo actual di e prome Rey di ‘selfie’. 

E obra ta explora, riba un manera contemporaneo y 
moderno su gran obra ‘De Nachtwacht’, cu ta circula 
un mito rond di dje. 

E maestro di luz y scuridad tabata un homber com- 
plica, profundo, devoto y cu a stima hopi tambe. Rem- 
brandt no a fayece como persona rico, sinembargo su 
obranan ta wordo bendi awe pa decenas di miyones 
di dolar. E ta pone nos refleha riba arte y su balor en 
general. 

Ta yama danki na sostenedor y coloboradornan di e 
proyecto esta, Prins Bernhard Cultuurfonds, Depar- 
tamento di Cultura Aruba, Vertegenwoordiging van 
Nederland op Aruba, Aruba Airport Authority, Elite 


Productions y Guardian Group. 

Actuacion poderoso, baile dinamico, musica manera di 
pelicula, canto urbano, efectonan di luz y arte visu- 
al tur ta traha localmente cu colaboracion y creacion 
firme di e integrantenan tambe, ta haci ‘REQUIEM 
350 | Ode to Rembrandt’ un obra local unico y dife- 
rente, cu ta pone nos celebra creacion y arte. 

Tambe e ta subraya nos posicion den Reino Hulandes, 
un herencia cu nos tambe ta comparti, asina creando 
lasonan positivo. ‘REQUIEM 350 | Ode to Rembrandt’ 
ta bou di direccion artistico di Olga van Bochove. 

E elenco ta consisti di Beach Lama, Jhon Freddy Mon- 
toya, Ephrayim Odor, Tuesday Irwin, Astra Paesch, 
Tyron Chirino, Djurwin Brito, Dijon Inesia, Marvin 
Rouse, Roberta Romelli y Leonardo Philips. Adriano 
Nanof a encarga cu musica y zonidonan special. E 
teamnan di Cas di Cultura y Elite a traha riba luz, 
video arte digital y efecto. 

Scolnan basico y secundario a confirma 3600 alumno 
pa presencia e obra y lo tin dos funcion pa publico di- 
anan 14 y 15 di november pa 8pm. 

Pa mas informacion tocante tur integrante, e proceso 
y e obra mes por mira e Facebook page di Cas di Cul- 
tura y Instagram casdicultura_aruba. 

Delegacion di Mountain Bike 
a logra un tremendo resultado 

Den Caribbecm Cycling Championship MTB 2019 na Republica Dominicana 


RECIENTEMENTE un delegacion den deporte di 
mountain bike cu e atletanan Ruson Gonzalez (elite), 
Elise Bossong (elite), Indy van Vliet (junior) y André 
Kock (pre junior) a biaha pa Caribbean Mountain 
Bike Championships 2019 na Constanza, Republica 
Dominicana. 

Mester bisa cu e delegacion di Mountain Bike a re- 
gresa cu varios medaya pa nos atletanan. 

E hoben Ruson Gonzalez a clasifica n’e final di e elimi- 
nator race, unda el a termina na un di 4 lugar den e 
final. E hoben Andre Kock a sali na di 2 lugar den e 
Cross Country Race, categoria Cadetes B. 15-16 aña. 
E veterano Gert van Vliet a sali na di 3er lugar den 
categoria Master C. 50+, mientras Elise Bossong a sali 
na di 3er lugar den Categoria Women Elite sub 23. 

Tambe nos ta haya Ruson Gonzales a sali na di 2 lugar 
den categoria Male Elite sub 23, mientras Indy van 



Vliet a sali na di 6 lugar den categoria jr 17-18 aña. E 
ultimo a haya fayo tecnico cu su bicicleta. 

Stichting Sportsubsidie Aruba ta contento di por apor- 
ta y brinda e ayudo na Federacion di Ciclismo, AWB 
p’asina nan atletanan di Mountain Bike por competi 
den e Caribbean Mountain Bike Championships 2019 
na Constanza, Republica Dominicana. 


ITF Beach Tennis Panamerican Championship 2019 cla pa ranca sali 


YA pa di 4 aña consecutivo, Aruba ta 
anfitrion di e ITF Beach Tennis Pana- 
merican Championship. Sigur algo di 
admira, ya cu un campeonato aki, se- 
gun historia di e deporte, ta keda max- 
imo 3 aña consecutivo na un pais. 

Awe diarazon, 6 di november pa 7or 
di anochi, na Tropicana Beach Tennis 
Club (BTA), lo tuma lugar e rueda di 
prensa pa duna asina e apertura ofi- 
cial di e torneo aki. 

Mas di 50 participante, lo bataya 
p’asina por bay cu e titulo maximo den 
e deporte di Beach Tennis pa loke ta e 
region Panamericano 
Paisnan manera Brazil, despues di a 
titula nan mes campeon mundial pa 


di dos aña consecutivo, sigur lo bataya 
pa hiba e titulo aki tambe. 

E otro paisnan participante ta: Ven- 
ezuela, Puerto Rico, Argentina, Chile, 
USA, Ecuador, Corsou y nos ekipo lo- 
cal. Durante e rueda di prensa lo duna 
un splicacion amplio di e ITF Pana- 
merican Championship como tambe e 
Aruba Beach Tennis Open cu lo cum- 
insa e aña aki diasabra, 9 november 
na Bushira Beach Arena. 

Despues di esaki lo bay over na haci e 
draw oficial caminda un representante 
di cada pais mester ta presenta pa por 
wak cua pais (nan) lo bo bay enfrenta 
e diahuebs siguiente. E programa ta 
como lo siguiente: 


< 1 BTA 


ITF BEACH TENNIS PAN AMERICAN CHAMPIONSHIPS 2019 


WEDNESDAY NOVEMBER 6 


15:00 -17:00 

Sign-in all categories at Beach Tennis Aruba 


17:00 -19:00 

Draw of all tournaments 


19:00 BTA 

Official opening ceremony 


THURSDAY NOVEMBER 7 

09:00 BTA 

lst Round men's & women's doubles (if draw more than 16) 


11:00 BTA 

lst Round mixed doubles 


16:00 BTA 

lst Round junior boys & girls doubles U12, U14, U16 


18:00 BTA 

lst Round junior mixed doubles U12, U14, U16 


18:00 BTA 

2nd Round women’s doubles 


Followed By 

2nd Round men’s doubles 


Followed By 

2nd Round mixed doubles 


FRIDAY NOVEMBER 8 

09:00 BTA 

Quarter finals men's & women's doubles 


11:00 BTA 

Quarter finals mixed doubles 


16:00 Bushiri 

2nd Round junior boys & girls doubles U12, U14, U16 


Followed By 

2nd & 3rd Round junior mixed doubles U12, U14, U16 


16:00 Bushiri 

Semifinal women's doubles 


Followed By 

Semifinal women's doubles 


Followed By 

Semifinals men's doubles 


Followed By 

Semifinals men’s doubles 


SATURDAY NOVEMBER 9 

09:00 Bushiri 

3rd Round junior boys & girls doubles U12, U14, U16 


10:00 Bushiri 

Semifinals Pan American Mixed Doubles 


10:00 Bushiri 

Finals junior mixed doubles U12, U14, U16 


11:00 Bushiri 

Finals junior boys & girls doubles U12 & U14 


15:00 Bushiri 

Final girls doubles U16 


Followed By 

Final boys doubles U16 


17:00 Bushiri 

Final Pan American Women's Doubles 


Followed By 

Final Pan American Men's Doubles 


Followed By 

Final Pan American Mixed Doubles 

San Nicolas Dam Club por ntira un final hopi satisfactorio 


RESULTADO di e competencianan di San Nico- 
las Dam Club a yega na un final hopi satisfactorio. 
Caminda cu tur e ganadornan a ricibi nan reg- 
alonan. 

Den e seccion di 10 pa 20 aña, e premio grandi p’e 
anochi ey tabata un bicicleta cu a ser gana pa Obi 
Tromp biba na Paradera di 14 aña. E1 a yega hunga 
tur su weganan, gana tur, sali invicto cu 18 punto. 
Na dos lugar ta bay pa Ferdion Lacle cu 14 punto. 
Na di tres lugar ta Jordell Doyley cu 13 punto. 

Y ta asina nos ta mira cu otro aña Obi Tromp no 
por participa den categoria di 10 pa 20. 

E tambe ta bay purba den e seccion di amateurnan. 

Y tambe e campeonato cu a wordo organisa pa tur 
e muchanan cu a yega di gana baiskel caba den 
pasado tambe a haya un chens di competi cu e 
grandinan amateurnan. 

T’asina cu nan mes por cuminsa sinti kico mas nan 
falta. 

18 Hungador a wordo inscribi caminda 6 a presen- 
ta cu tog a pone tur hende riba pia cu ta ken ta bay 
gana e competencia. 

E tabata full un siman di suspenso, caminda 3 a 
cay afor. A sigi Angel Luis Suarez, Alan Pitre Su- 
arez y Luis Peterson. 

Aki ta tur e parti grandi di e anochi ey, tur 3 ta em- 
pata cu otro. Den e di dos buelta bo ta mira cu e 2 
rumannan a empata cu otro despues Alan cu Luis 
Peterson a bataya cu otro y a empata. 

Allan y Luis Peterson a bataya contra otro y Luis 
Peterson a gana, saliendo campeon number 1. 

Na di 2 lugar a keda Angel Luis Suarez; Na di 3 
lugar a keda Allan Pitre Suarez. 

Directiva di San Nicolas Dam Club ta yama danki 
na tur sponsor cu ta yuda nos den e programa. 

Aki tambe na IBISA Sport Centrum San Nicolas, 
referee Mario Jansen, na tur e mirones cu a sigi 
tur e weganan, un danki di curason. 

Directiva di San Nicolas Dam Club ta desea tur 
hende un bon Pasco y un bon aña nobo! 

Nos lo anuncia despues di momito ki dia les di dam 
ta cuminsa. 

Exitoso torneo internacional di ahedrez 
"Aruba Chess Challenge 2019" 


RECIENTEMENTE e 

Federacion di Ahedrez a or- 
ganisa un otro torneo interna- 
cional di ahedrez cu tabata un 
bez mas a resulta den un exito 
rotundo. 

E torneo internacional di ahe- 
drez; “Aruba Chess Challenge 
2019” a tuma lugar den La 
Cabana Beach Resort and Ca- 
sino. 

Pa varios aña caba Federacion 
di Ahedrez ta organisando e 
torneo internacional aki, cu e 
biaha aki a conta cu participa- 
cion di Corsou y Hulanda. 

E torneo Aruba Chess Chal- 
lenge a wordo hunga den 
difetente categoria di edad 
manera U12, U18 y tambe den 
Open. 

Mester bisa cu nos atleta- 
nan di Aruba a logra haci un 
tremendo papel den e Aruba 
Chess Challenge 2019 unda 
nos hungadornan a obtene 
varios prome lugar, mientras 
otronan a logra cay den premi- 
acion. 

E torneo tabata bon bishita y 
sigur di un caliber y nivel hal- 
to. E bataya tabata fuerte en- 
tre e tres paisnan participante. 
Stichting Sportsubsidie Aru- 
ba ta contento di por aporta y 
brinda e ayudo na Federacion 
di Ahedrez cu un bez mas a 
organisa un tremendo torneo 
internacional Aruba Chess 
Challenge 2019. 

Gicinnon Eights y Janella Vlaun a logra 
triunfa den evento di Sprint Triathlon 



RECIENTEMENTE Aruba 
Triathlon Association a organisa e 
evento di Sprint Triathlon na Boca 
Catalina. Despues di a organisa e 
Duathlon Nacional, e Federacion 
di Triathlon Arubano, ATA a or- 
ganisa un otro tremendo evento 
pa nan tri-atletanan e biaha aki e 
Guardian Group Sprint Triathlon. 
E evento di Sprint Triathlon a ini- 
cia pa 7’or di mainta cu un partici- 
pacion grandi di tri-atletanan den 
tur edad. 

E evento di Sprint Triathlon lo ta 
uno veloz mirando e distancianan 
cortico cu tin cu wordo recori, pero 
mas cu claro e intensidad lo ta uno 
halto. 

Pa loke t’e participacion e catego- 
rianan tabata den Super Sprint 
(Kids te cu 14 aña) unda a landa 
375 meter, core bicicleta 10 kilo- 
meter y finalisa cu 2.5 kilometer 
core na pia. 

Den e categoria di Sprint, e distan- 
cianan tabata un tiki mas largo. 


Aki cada atleta mester a landa un 
total di 750 meter, core bicicleta 
pa 20 km y finalisa e competencia 
cu un 5 km careda na pia. 

Por ultimo den e categoria Female 
Open 15+, e tri-atletanan femeni- 
no mester a landa 750 m, despues 
core bicicleta un total di 20 km y 
finalisa nan careda na pia cu un 
recorido di 5 km. 

Pa loke t’e resultado final, mester 


bisa cu e hoben prospecto Giannon 
Eights a logra triunfa den e cate- 
goria masculino, mientras Janella 
Vlaun a triunfa den e categoria fe- 
menino. 

Stichting Sportsubsidie Aruba ta 
contento di por aporta y brinda e 
ayudo n’e Federacion di Triathlon 
cu ta organisa caredanan di tri- 
athlon, duathlon y aquathlon pa 
nan miembro y no miembronan na 
Aruba. 



SIKTONISA TUR MERDIA, 
RADIO GALACTICA 99.9 
4 PA SCUCHA NOTICIA PRESENTA PA 


VICTOR (TOKO) WINKLAAR, 
ALEXA WERLEMAN Y SIMON ARENDS. 

Durcmte un anochi yena cu inspiracion, 
Clarette Quandus a presenta su buki nobo 

Scirbi pa Ruthy // Lady Ruth" Vrieswijk-Bergen 


UN dushi dia yen di alegria pa nos tur y un bon y feliz 
siman nobo pa nos tur, colma di salud, bendicion y mas 
alegria. Nos relato di awe lo cubri un crenchi di e dushi y 
bunita anochi den Biblioteca Nacional recientemente cu e 
presentacion maraviyoso di e buki nobo di escritor y Poeta 
Clarette Quandus. 

Su coleccion nobo di poema bao di e kaft “ Elegante Poe- 
ta”. Un titulo cu ta describi Poetanan cu ta skirbi cu sinti- 
mento y emocion bunita y positivo sin critica otronan den 
formanan mahos y negativo, pero semper constructivo y 
inspirativo. 

Tabata un anochi di inspiracion sigur cu e sala yen di 
famia, amigonan escritor y poeta, bishitante y interesa- 
donan. Bertha Wolff a fungi como e maestra di ceremonia 
y e team dinamico di Bibboteca Nacional presente, cu e.o. 
Des Croes, Astrid Britten, Ronny Alders y Tico Boekhoudt, 
kende a percura pa sonido. 

Lady Ruth a yega un crenchi laat, pero na ora pa a tende 
y mira e bunita video clip estilo powerpoint bunita cu e 
biografia di Clarette Quandus, kende fo’i chikito te awor 
cu tur su bunita logro y metanan logra den su dushi bida. 

Un bida yen di actividad social y cultural. Clarette a haci 
hopi cos mas banda di su scirbimento. E1 a participa den 
diferente festival di canto y a yega di actua tambe den ob- 
ranan teatral. Clarette a recita hopi biaha na actividad- 
nan social cultural na nos hermana islanan Corsou y Bo- 
naire y aki na Aruba mes e.o. tambe den Poetry Night, cu 
ta nochinan di poesia cu ta tuma lugar regularmente un 
bes pa luna na varios lugar aki na Aruba. 

Durante e anochi ilumina aki di Clarette dia 25 di octo- 
ber ultimo, amiga colega escritor y elegante Poeta Ariana 
Koolman a recita e poema titula “Briya” cu el a dedica 
na su colega amiga escritor y elegante Poeta Clarette y 
tambe e conocido elegante Poeta Omaira Britten a recita 
bunita poemanan y a papia un crenchi encuanto e respet y 
aprecio cu Poetanan merece pa nan bunita inspiracionnan 
regularmente y cu no mester tin envidia entre Poetanan, 
pasobra tur tin nan mesun estilo y curazon den nan scir- 
bimento. 

Tabatey Ministro Rudy Lampe y Ministro Glenbert Croes, 
y sra. Ruby Eckmeyer den representacion di Ministro Xio- 
mara Ruiz Maduro. Den publico nos por a nota presencia 
di Ramon Todd Dandare y Joyce Pereira, papiamentistan- 



an profesional cu curason. 

Danki n’e curazon dinamico di Biblioteca Nacional, Ronny 
Alders pa a saca varios potret e anochi aki, cu a wordo 
anima tambe pa un bunita caha di orgel, duna Lady Ruth 
tambe oportunidad di pose pa sali riba un di e potret- 
nan, como recuerdo di un anochi inolvidabel pa Clarette, 
mey-mey di su bunita y dushi famia,entre nan su querida 
mama Edita Sofia Quandus. 

No a falta e dushi snacks y algo di bebe. Tur cu a cumpra e 
buki di poema “Elegante Poeta” por a haya e firma y dedi- 
cacion di palabranan bunita di e autor. 

Unoca ta contento atrobe di por a yuda otro Poeta publi- 
ca su obra. Y Aruba su amantenan di poema tin e bunita 
oportunidad di cumpra e coleccion nobo aki. Pabien ami- 
ga, colega escritor y Poeta, Clarette Quandus y hopi exito. 
Sigui scirbi! Nos tin hopi pa duna den nos idioma, nos len- 
ga materno, nos duuuuushi Papiamento. 

Aruba Bank ta patrocina e Kids & Youth Christmas Song Festival 

PA 7 aña consecutivo ta organisa e 
“Kids & Youth Christmas Song Festi- 
val” y Aruba Bank ta sostene e bunita 
proyecto aki. Un total di 30 participante 
a forma parti di e songfestival, 10 den 
cada un di e 3 categorianan cu tin cual 
ta di 4 pa 7 aña, di 8 pa 11 aña y di 12 pa 
17 aña. Meta di e Festival di Canto aki 
ta pa no laga nos canticanan di Pasco 
na Papiamento conoci como canticanan 
di Pasco Clasico bay perdi. 


Entre nan nos por menciona: Ora Solem, 
Den un Stal, Bon Bini Niño keri, Keto 
Keto Keto, A nace un Niño, Awe t’un 
dia grandi y tambe dunando oportuni- 
dad pa cancionnan di Pasco nobo riba 
mercado por medio di propio composi- 
cion. 

Unico rekisito pa por a participa n’e 
festival aki, ta cu e cancion mester ta di 
Pasco y den idioma Papiamento. 

E acostumbrado All Star Band, bao di 
encargo di e conocido Danny Koolman, 
a compaña e muchanan. Tin di remar- 
ca cu e banda a sa di demostra durante 
tur e 7 añanan aki un amor inmenso pa 
mucha y semper tin e pasenshi pa sa di 
guia cada un di e participantenan. 

E banda a consisti di e siguiente mu- 
siconan: Danny Koolman, Diego Hen- 
riquez, Migi Boasman, Julius Martines, 
Jeff Gomez, Otmar Manuela, Muki 
Greaux y Randy Koolman. 

Sin laga afo e coristanan Nicole Mar- 
tines-de Kort, Janaika Henriquez y 
Sharline Hernandis. 


Aruba Bank semper ta sostene proyec- 
tonan cu ta contribui na comunidad y 
tambe na nos cultura. Un pabien na tur 
e muchanan pa nan tremendo nan par- 
ticipacion. 

Aiffora 




' pcutenaé ‘i¥<Mte & @ne«*t4fotct 


Rev. 21:4 I lo e seka tur lagrima for di nan wowo, 

I lo no tin morto mas. E kosnan cu tabata pasa antes no 

t’ei mas 


Cu profundo tristesa nos ta anuncia fayesimento di nos 
jui, mama, wela, ruman y amiga stima: 



Camela Marieta Maduro 

Mihor conoci como Pamela, Pam, Mama 
*23-09-1955 -126-10-2019 


Mama: sra vda Ana Faustina Maduro-Bislip (Tina) 

Juinan: Gregory Y Mery L Oehlers Vasquez 
Venice Oehlers 
llsmela Robles 

Su nietonan cu e la stima masha hopi: 

Ziqyenne, Zayne y Sofia Oehlers 
Xilayne Oehlers 
Brayden Robles 

Ruman: Brenday Eduardo Diaz Maduro 

Sobrinonan: Darrel Diazyjuinan, Jimena 
Garrick y Jameline Diaz Suttle 

Sobrinanan: Carily Yarzagaray Maduro y famia 
Aishall Maduro y famia 
Richeline Maduro y famia 

Manera ruman: 

Carolina Peterson y juinan Alexandra y Sienna 
Liliana Rasmijn y famia 
Trina Bergrok 

Amigo(a)nan: Sira Dabian y juinan, Alberto 

Tanta y omonan, primonan y primanan 

Demas famianan: Maduro, Oehlers, Robles, Vasquez, 
Diaz, Bislip, Peterson, Rasmijn, Bergrok 

Cremashon lo tuma lugar den seno familiar 
Oportunidad pa condolencia lo ta: Diahuebs, November 
7, 2019 di 7:00pm pa 9:00pm na Aurora Funeral 
Home. 

Ta duel nos cu nos no ta ricibi condolencia ni prome of 
despues na cas 

Despensa nos si den nos tristesa nos a lubida di 
menshona algun famia 


Nan a bay plama banda di Plasa Hariri 

Duo criminal a pidi lift pa 
despues batie y kita su auto 

WILLEMSTAD. Diasabra ultimo den oranan di marduga grandi, 
Central di Polis a ricibi informacion cu den area di Sto. Domingoweg 
tin un homber drumi abou tur na sanger. 

For di un investigacion preliminar cu polis a haci na e sitio, e victima 
a declara cu e tabata 

na un sitio di diberticion den area di Brievengat. 

Na momento cu e tabata bay cas dos 

homber desconoci pe a pidie un lift. Nan a drenta den su SUV pa bay 
for di sitio. 

Diripiente e hombernan desconoci pe a atraca y maltrate pa despues 
lag’e herida canto di caminda y a bay cu su SUV. 

Ambulans a transporte e victima pa policlinica di SEHOS pa trata- 
mento medico. 

Alrededor di 04.34’or Central di Polis a haya notificacion di un acci- 
dente cu a tuma luga cu un SUV na Plaza Hariri. 

Ora polis a investiga na e sitio a resulta cu probablemente shofur di 
e SUV a perde control riba e vehiculo pasa riba e rotonde pa despues 
bay bolter. Ambulans a transporta e victima pa policlinica di SEHOS, 
caminda despues di tratamento ela keda interna. 

Continuando cu e investigacion polis a haya y a confisca pertenenci- 

anan di e victima di 
Sto. 

Domingoweg den 
saco di carson di e 
victima na rotonde 
Palo Blanco. Tambe 
a resulta cu e SUV 
cu a accidenta ta 
pertenese na e vic- 
tima di Sto. Domingo 
weg. 

Polis a detene e 
homber sospechoso 
na hospital kende a 
nase na Colombia di 
21 aña di 

edad relaciona cu 
e atraco y maltrato 
ariba menciona. 

A presenta e sos- 
pechoso dilanti di un 
fiscal auxiliar, cu a 
ordena su encarse- 
lacion pendiente di 
mas investigacion. 


AuSra 

'Zuttmal *i¥<Mte & @ientato>uf 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Nos ta anuncia fayecimento di: 



Robert Croes 

*09-09-1951 - f05-11 -2019 
Acto di entiero lo wordo anuncia despues. 

Polis a localisa y aresta 
trio atracado y a confisca 
e arma cu nan a usa 



WILLEMSTAD. E dicho cu ta bisa cu awendia nin- 
gun hende na Corsou ningun ora no ta safe di atracado 
ta ‘zuiver manera un stuiver’. 

Maint,a merdia, anochi of marduga, practicamente 
tur ora di dia tin atraco na Corsou. 

Asina a sosode cu djasabra ultimo alrededor di 
06.04’or, Central di Polis a ricibi informacion di un 
caso di atraco cu tabata tumando luga na un establesi- 
mento di Horeca den area di Zuikertuintje. 

Na yegada di e unidad, ya e sospechosonan a bay for di 
e sitio cu algun pertenencia di e victima. 


Desicion di corte 
supremo den caso di B.F. 

WILLEMSTAD - Riba 13 di juli 
2018 Corte Comun di Husticia a con- 
dena B.C.A.F. na un castigo di prizon 
di 26 aña pa su envolvimento den ases- 
inato di Helmin Wiels. Señor F. a bay 
den casacion na Corte Supremo. 5 di 
november 2019, Corte Supremo a duna 
un veredicto y a dicidi cu e apelacion 
den casacion a keda 
rechasa. Cu esaki e 
castigo di F. a bira 
irevocabel. 



core bay, pero a keda detene na e sitio. 
Durante control den un cura di cas djis ei ban- 
da, polis a bin topa e pertenencianan di e vic- 
tima di e caso di atraco aki mei mei di algun bola di 
shushi. 

Patras di e cas na unda e otro sospechoso a core bay, a 
bin topa un arma di candela. 

Durante di un entrada hudicial cu a sigui, a logra e di 
tres sospechoso. 

Mas leu e investigacion a produci diferente articulo, 
prosedente di otro casonan di atraco y ladronicia cu 
tambe ta den investigacion. 


Continuando cu e investigacion cu guia di GPS cu a 
revela nan posicion, patruyanan tanto di e team di 
Mantencion di Ordo Publico como esun di warda di 
Punda a bay den Oranjestraat unda nan a bin topa cu 
dos homber sinta den un hanchi. 

Na momento cu nan a mira polis, un di nan a core 
drenta un cas, mientras e otronan tambe a trata di 


Personal di e team di Atraco cu tambe tabata na e si- 
tio, ta continua cu e investigacion. 

A presenta e trio sospechoso, e hombernan S.H.C., 
D.A.D. y M.K.B. di respectivamente 16, 22 y 30 aña, 
tur tres naci na Corsou dilanti di un fiscal auxiliar, cu 
a ordena nan encarselamento pendiente di mas inves- 
tigacion. 

E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona” 


LiKe nos riba facebooK 


Keda “up to date” y liKe nos riba facebooK 
www.facebooK.com/awemainta 




Subi riba nos website 

www.awemainta.com 


AWEMainta completamente 

DIGITAL 

















